stanford-oval/wikipedia huggingface dataset:
Tinchy Stryder

| Kwasi Danquah |
| --- | --- |
 Tinchy Stryder Glastonbury Festivaleilla, Englannissa vuonna 2009.
Henkilötiedot
Syntynyt: 10. kesäkuuta 1986 (ikä 38) Accra, Ghana
Ammatti:  laulaja, tuottaja
Muusikko
Taiteilijanimi:  Tinchy Stryder, Star in the Hood
Laulukielet:  englanti
Aktiivisena:  1997–
Tyylilajit:  pop, dancepop, rap R&B
Levy-yhtiöt:  Takeover Entertainment
Aiheesta muualla
Kotisivut
  [ Muokkaa Wikidatassa ] [ ohje ]  
Kwasi Danquah III (s. 14. syyskuuta 1986 Accra, Ghana), tunnetaan paremmin taiteilijanimeltään Tinchy Stryder, on ghanalais-brittiläinen hip hop -muusikko. Hänen tunnettuja kappaleitaan ovat muun muassa "Number One" (mukana N-Dubz), "You Are Not Alone", "Take Me Back" (mukana Taio Cruz) ja "Stryderman".
Albumit

Star In The Hood (2007)
Catch 22 (2009)
Third Strike (2010)
Singlet

Take Me Back
Number 1
Never Leave You
You're Not Alone
In My System
Tommy Samuelsson

| Mitalit | Mitalit | Mitalit |  |
| --- | --- | --- | --- |
|  Tommy Samuelsson vuonna 2010. |  Tommy Samuelsson vuonna 2010. |  Tommy Samuelsson vuonna 2010. |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1980 |  |  |
|  Pronssia | Calgary 1988 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi 1981 |  |  |
|  Hopeaa | Moskova 1986 |  |  |
|  Hopeaa | Sveitsi 1990 |  |  |
Tommy Samuelsson (s. 12. tammikuuta 1960 Degerfors) on ruotsalainen jääkiekkoilija ja jääkiekkovalmentaja, joka pelasi puolustajana. Hän edusti Ruotsin maajoukkuetta kaksissa olympialaisissa, Kanada-cupissa 1987 ja kuusissa MM-kilpailuissa, joissa hän saavutti kaksi olympiapronssia ja kolme MM-hopeaa. Vuonna 1977 hän oli voittamassa alle 18-vuotiaiden Euroopan-mestaruutta. Hän edusti kotimaassaan Färjestad BK:ta kausina 1976–1995 ja lopetti pelaajauransa Itävallassa ja Sveitsissä. Samuelsson voitti Ruotsin-mestaruuden vuosina 1981, 1986 ja 1988. Hänet palkittiin Ruotsin parhaana pelaajana Guldpuckenilla vuonna 1986.
Samuelsson on toiminut eri seurojen päävalmentajana Ruotsin lisäksi Itävallassa ja Saksassa sekä Ruotsin maajoukkueen apuvalmentajana. Färjestad BK:n päävalmentajana hän voitti Ruotsin-mestaruuden vuosina 2009 ja 2011 sekä maajoukkueen apuvalmentajana maailmanmestaruuden vuonna 2006.
Färjestad on jäädyttänyt Samuelssonin pelinumeron 2.
Tirso de Molina

Tirso de Molina.
Tirso de Molina (oikealta nimeltään Fray Gabriel Téllez; 24. maaliskuuta 1579 Madrid – 20. helmikuuta 1648 Soria) oli espanjalainen kirjailija ja munkki.
Gabriel Téllez toimi munkkina Orden de la Merced -nimisessä veljeskunnassa Toledossa ja muuallakin. Myöhemmin hän sai Kastiliassa huomattavan luostarilaitoksen johtajatehtävän. Kun paljastui että hän kirjoitti papintoimensa lisäksi jopa komedioita, hän joutui kiihkouskovaisten vainon kohteeksi ja hänet karkotettiin kahdesti Madridista. Hänen teksteissään piikiteltiin aatelistoa ja nousukkaita, mikä ärsytti jopa hoviväkeä. Tämän vuoksi hän jätti kirjoittamisen useiksi vuosiksi.
Tirso de Molinan huomattavimmat proosateokset ovat Los cigarrales de Toledo (Toledon puutarhat), joka koostuu kevyistä tapainkuvauksista, ja Deleitar aprovechando (Huvi ja hyöty), joka sisältää vakavia moraalisia kertomuksia. Näytelmäkirjailijana Tirso de Molina oli omaperäinen. Hän perusti näytelmänsä oman aikansa “uuden draaman” oppiin, jossa pyrittiin eroon vanhan tyylin kaavamaisesta draamasta.  Hän kirjoitti noin 400 näytelmää, joista on säilynyt 86.
Tirson pääteos on näytelmä El burlador de Sevilla y el convidado de piedra (Sevillan viettelijä ja kivinen vieras) vuodelta 1630. Sen päähenkilö on Don Juan. Näytelmässä hän on hidalgo, joka voimantunnossaan kohottaa itsensä yli-ihmiseksi mutta jonka on lopulta tunnustettava voimiensa rajallisuus. Hän on henkisesti kypsymätön ja kyltymättömän nautinnonhaluinen. Naisia kohtaan hän on vastuuntunnoton ja ylimielinen. Näytelmän naishahmot ovat aidon vereviä ja elämänläheisiä. He antavat kuitenkin miehen pettää itseään. Kirjailija kuvaa avioliiton ulkopuoliset suhteet epätäydellisinä, kun taas avioliitto tarjoaa paremman suhteen. Luultavasti kirjailija on saanut teokseensa aineksia rippituolista, jossa hän on rippi-isänä kuunnellut seurakuntalaisten selostuksia elämästään ja syntiinlankeemuksistaan.
Suomennettu tuotanto

Sevillan viettelijä ja kivivieras [ote kolmannesta näytöksestä], antologiassa Espanjan ja Portugalin kirjallisuuden kultainen kirja, toim. Tyyni Tuulio, WSOY 1954
Vihreähousuinen don Gil (Don Gil en las calzas verdes, 1635)
Tinashe

| Tinashe |
| --- | --- |
 Tinashe esiintymässä Lontoossa vuonna 2015.
Henkilötiedot
Syntynyt: 6. helmikuuta 1993 Lexington, Kentucky, Yhdysvallat
Ammatti:  laulaja, lauluntekijä, tanssija, musiikkituottaja, näyttelijä
Muusikko
Aktiivisena:  2000-
Tyylilajit:  R&B, pop, vaihtoehto R&B
Soittimet:  kosketinsoitin 
Levy-yhtiöt:  Roc Nation, RCA Records (entinen)
Aiheesta muualla
Kotisivut
  [ Muokkaa Wikidatassa ] [ ohje ]  
Tinashe Jorgensen Kachingwe (s. 6. helmikuuta 1993 Lexington, Kentucky, Yhdysvallat, taiteilijanimeltään Tinashe) on yhdysvaltalainen laulaja, lauluntekijä, tanssija, musiikkituottaja ja näyttelijä. Hänen tunnettuihin rooleihin lukeutuvat liikkeentallennusmallina toimiminen elokuvassa "Napapiirin pikajuna", Robin Wheelerin näytteleminen Cartoon Networkin televisiosarjassa "Out of Jimmy’s Head", sekä toistuva rooli CBS:n televisiosarjassa "Miehen puolikkaat".
Vuosina 2007-2011 Tinashe oli osa tyttöbändiä nimeltään The Stunners. Yhtyeen hajottua hän julkaisi positiivisen vastaanoton saaneet mixtapet In Case We Die ja Reverie vuonna 2012. Niiden menestyttyä hyvin Tinashe solmi levytyssopimuksen RCA Recordsin kanssa ja julkaisi kolmannen mixtapen nimeltään Black Water vuonna 2013. Hänen debyyttisingle "2 On" saavutti Yhdysvalloissa Billboardin Rhythmic-radiolistan kärjen sekä Billboard Hot 100-listan sijan 24. Vuonna 2014 hän julkaisi debyyttistudioalbuminsa nimeltään Aquarius, jota kriitikot pitivät yhtenä "vankimmista" naisartistin debyyteistä vuosiin. Albumi sai ehdokkuuden Soul Train ja BET Awardille. Hänen yhdessä Snakehipsin sekä Chance the Rapperin kanssa esittämä "All My Friends" voitti Ivor Novello Awardin vuonna 2016 kategoriassa "Paras nykyaikainen biisi". Tinashen toinen studioalbumi nimeltään "Nightride" julkaistiin vuonna 2016 ja se saavutti Yhdysvalloissa Billboardin Top R&B/Hip-Hop Albums-listan sijan 8. Hänen kolmas studioalbumi "Joyride" julkaistiin vuonna 2018 ja se pääsi Billboard 200-listan sijalle 58. sekä Britannian R&B albumilistan sijalle 6.
Tinashen lähdettyä RCA Recordsilta hän julkaisi oman levy-yhtiön kautta hänen neljännen studioalbumin Songs for You marraskuussa 2019. Hänen tuotantoaan hallinnoi toistaiseksi Jay-Z:n omistama Roc Nation. Tinashe on kuvaillut musiikkiaan "rytmipopiksi" joka tutkii vaihtoehto R&B:n, popin ja hip hopin lajityyppejä. Hänen mixtapet ovat puolestaan olleet vielä kokeilevampia, niiden sisältäessä elementtejä tyypillisestä R&B:sta, elektro-hopista ja dark popista.
Diskografia > Albumit

Aquarius (7. lokakuuta 2014)
Nightride (4. marraskuuta 2016)
Joyride (13. huhtikuuta 2018)
Songs for You (21. marraskuuta 2019)
333 (6. elokuuta 2021)
BB/ANG3L (8. syyskuuta 2023)
Diskografia > Mixtapet

In Case We Die (1. helmikuuta 2012)
Reverie (6. syyskuuta 2012)
Black Water (26. marraskuuta 2013)
Amethyst (16. maaliskuuta 2015)
Käännös suomeksi
Käännös suomeksi
Tiede, taide ja köyhä kansa

Tiede, taide ja köyhä kansa ry on suomalainen yhdistys, jonka tavoitteena on edistää tieteen ja taiteen asemaa yhteiskunnassa. Yhdistyksen säännöt määrittelevän toiminnan päämääräksi "saattaa tiede ja taide myös köyhän kansan saataville sekä edistää sosiaalisen tasavertaisuuden toteutumista Suomessa ja maailmalla".
Yhdistys on järjestänyt muun muassa köyhyyttä käsitelleen Arkipäivän kokemuksia köyhyydestä -kirjoituskilpailun, toimittanut ja kustantanut kirjoja, järjestänyt seminaareja sekä matkoja Suomen lähialueille (Arkangel, Pietari ja Tukholma). Yhdistyksen puheenjohtajana vuonna 2010 toimii Lauri Vuorenkoski ja varapuheenjohtajana Juha Mikkonen.
Aiheesta muualla

Arkipäivän kokemuksia köyhyydestä -kirjoituskilpailun verkkosivut
Toni Sjöstedt

| Henkilötiedot |
| --- | --- | --- | --- |
Syntymäaika: 24. helmikuuta 1997 (ikä 27)
Syntymäpaikka: Espoo, Suomi
Pelipaikka: laitahyökkääjä
Pituus: 180 cm
Paino: 65 kg
Seura
Seura: KäPa
Pelinumero: 17
Junioriseurat
2003–2014: Honka
Seurat
| Vuodet | Seura | O | (M) |
| 2014–2017 | Honka | 3 | (0) |
| 2014 | → Pallohonka | 4 | (2) |
| 2017- | KäPa | 2 | (1) |
| Yhteensä | Yhteensä | 7 | (2) |
Maajoukkue
| 2012 | Suomi U15 | 2 | (0) |
| 2014 | Suomi U17 | 2 | (0) |
| 2015– | Suomi U18 | 4 | (0) |
 Seurajoukkueuran tilastot kattavat vain kansalliset sarjat, päivitetty 18. toukokuuta 2015.  Maajoukkueuran tilastot päivitetty 18. toukokuuta 2015.
Toni Ilmari Sjöstedt (s. 24. helmikuuta 1997 Espoo) on suomalainen jalkapalloilija. Hän on pelipaikaltaan laitahyökkääjä. Sjöstedt edustaa Kakkosessa pelaavaa KäPaa.
Sjöstedt pelasi ensimmäisen miesten sarjaottelunsa ja teki samalla ensiesiintymisensä Veikkausliigassa 26. toukokuuta 2014 tultuaan vaihdosta kentälle 62. minuutilla, kun Honka hävisi vieraissa Vaasan Palloseuralle 0–3.
Kesken kauden 2017 hän purki sopimuksensa Hongan kanssa ja siirtyi KäPaan
Sjöstedt kuuluu Suomen alle 17-vuotiaiden maajoukkueen rinkiin.
Tieliikennetaajama

Taajama alkaa Vimpelissä. Liikennemerkit eivät osoita tilastotaajamien, vaan liikenteellisesti määriteltyjen taajama-alueiden rajoja: Eräissä pienissä taajamissa ei ole lainkaan taajamamerkkejä; toisaalta sellaisillakin asutuilla seuduilla, jotka eivät tilastollisesti ole taajamia, voi merkkejä olla.
Tieliikennetaajama on liikennemerkein merkitty taajama, jonka alueella vallitsevat tyypillisesti erilaiset liikennesäännöt taajaman ulkopuoliseen haja-asutusalueeseen verrattuna. Tieliikennetaajamien rajaus poikkeaa usein tilastollisista taajamista. Niiden tarkoitus on taata tieliikenteen turvallisuus ja sujuvuus asutuilla alueilla.
Suomen tieliikenteessä taajama tarkoittaa tieliikenneasetuksessa määritellyllä taajamamerkillä (numero E22) merkittyä aluetta, jolla ei saa ajaa 50 kilometriä tunnissa suuremmalla nopeudella ellei liikennemerkillä toisin mainita. Taajaman liikennemerkki otettiin Suomessa käyttöön huhtikuussa 1982.
Taajaman ulkopuolisen alueen ja taajaman välillä on useita lainsäädännöllisiä eroja, muun muassa:
Moottori- ja moottoriliikennetiet eivät voi kuulua taajama-alueeseen (pääsääntöisesti muutkaan katuverkon ulkopuoliset tiet eivät siihen kuulu)
Maastossa pysäköinti ei taajamassa ole sallittua
Taajamamerkkien ulkoasu vaihtelee maittain: Esimerkiksi Suomessa ja Ruotsissa merkeissä on pelkkä kuva-aihe (taajaman nimi voidaan kuitenkin ilmoittaa Suomessa lisäkilvellä), Tanskassa kuvan lisäksi taajaman nimi ja Alankomaissa pelkkä nimi.
Alla on kuvat taajaman alkamisesta ja päättymisestä kertovista liikennemerkeistä mainituissa maissa.
Taajama-liikennemerkki Suomessa
Taajama päättyy ‑liikenne­merkki Suomessa
Taajama-liikennemerkki Ruotsissa
Taajama päättyy ‑liikenne­merkki Ruotsissa
Taajama-liikennemerkki Tanskassa.
Taajama päättyy ‑liikenne­merkki Tanskassa.
Taajama-liikennemerkki Alankomaissa.
Taajama päättyy ‑liiken­nemerkki Alankomaissa.
Tikka (Jyväskylä)

| Tikka |
| --- | --- |
 Tikan koulu. Näkymä Tikanväylältä.
Kaupunki:  Jyväskylä
Suuralue:  Kuokkala
Väkiluku:  1 816 (31.12.2020)
Osa-alueet:  Tikanmäki, Tikantori
Tikka on asuin- ja tilastoalue Jyväskylässä Kuokkalan kaupunginosan etelälaidalla. Vuonna 2020 sen väkiluku oli 1 816.
Tikka jakaantuu kahteen pienalueeseen: pientalovaltaiseen Tikanmäkeen ja kerrostalovaltaiseen Tikantoriin. Omakotialueen rakentaminen alkoi 1940-luvun puolivälissä. Pientaloista suurin osa on valmistunut jälleenrakennuskaudella ja 1980-luvulla. Pienalueen kerrostalot ovat enimmäkseen 1980- ja 1990-luvulla rakennettuja.
Tikassa on päiväkotitoimintaa ja 1.–6. vuosiluokkia opettava peruskoulu. Alueella sijaitsee myös elintarvikekauppa K-Market ja liikuntatiloja tarjoava Kuokkalan Graniitti. Tikan vieressä on Yrttisuon puistoalue, jossa sijaitsee urheilukenttä, skeittiparkki ja puisto. Myös Kuokkalan keskustan palvelut ovat Tikan välittömässä läheisyydessä.
Kuvia

Pohjantie Tikassa. Etualalla Tikan Maja.
Kerrostalo Tikantorin pienalueella.
1980-luvulla rakennettu asuinkerrostalo, jossa toimii myös K-Market.
Aiheesta muualla

Jyväskylä.fi
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Torch (selain)

Torch on verkkoselain, joka perustuu Chromiumille. Vuonna 2013 kerrottiin, että selainta oli ladattu 10 miljoonaa kertaa.
Aiheesta muualla

Selaimen verkkosivut
Tirschenreuth

| Tirschenreuth |
| --- | --- |

 vaakuna
 Tirschenreuth
 Koordinaatit: 49°52.7′N, 12°20.2′E 
Valtio:  Saksa
Osavaltio:  Baijeri
Hallintopiiri:  Oberpfalz
Piirikunta:  Tirschenreuth
Hallinto:  
 – Pormestari:  Franz Stahl (CSU)
Pinta-ala:  
 – Kokonaispinta-ala:  103,93 km²
Korkeus:  504 m
Väkiluku (31.12.2020):  8 623
 – Väestötiheys:  83 as./km²
 
 www.stadt-tirschenreuth.de  
Infobox OKVirheellinen NIMI-arvo: 
Tirschenreuth on kaupunki Baijerin osavaltiossa Saksassa. Se kuuluu Oberpfalzin hallintopiiriin ja Tirschenreuthin piirikuntaan. Vuoden 2020 lopussa kaupungin asukasluku oli 8 623. Pinta-alaltaan se on 103,93 neliökilometrin suuruinen ja sen väestötiheys on 83 as./km².
Ystävyyskaupungit

Tirschenreuthilla on kolme ystävyyskaupunkia:
La Ville-du-Bois, Ranska (2001)
Planá, Tšekki (2008)
Lauf an der Pegnitz, Saksa (2011)
Aiheesta muualla

Kuvia tai muita tiedostoja aiheesta Tirschenreuth Wikimedia Commonsissa
Kaupungin viralliset nettisivut (saksaksi)
Tiedevastaisuus

Ei vaihtoehtoisille faktoille. March for Science, Berliini 2017.
Tiedevastaisuus on kanta jossa vastustetaan tiedettä. Tiedevastaisuudessa hylätään tiede ja tieteellinen menetelmä. Tiedevastaisuus on eri asia kuin tiedekritiikki.
Tiedevastaisuuteen liittyy se, että ihminen on epärationaalinen eläin jota totuus ei kiinnosta. Ihminen ei ole luontaisesti rationaalinen olento. Arkiajattelu hylkii tiedettä ja ihmisen arkiajattelun mukaan esimerkiksi ilmasto ei lämpene kun on kylmä talvipäivä. Analyyttinen ajattelu on elämän säilymisen kannalta toissijainen ajattelumuoto. Se on liian hidasta, jotta se pitäisi hengissä.
Tiedevastaisuutta aiheuttavat myös ideologia, uskonto ja kapea taloudellinen etu.
Tiedevastaisuus lääkinnässä > Uskomuslääkintä ja luontaistuotteet

Uskomuslääkintää kannattavat hylkäävät näyttöön perustuvan lääketieteen. Näyttöön perustuva lääketiede on ainoa keino hoitojen ja hoitamisessa käytettävien tuotteiden turvallisuudesta ja tehokkuudesta varmistumiseen. Internetistä saatava informaatio vaihtoehtohoidoista on uskovaista ja epäkriittistä. Näyttöön perustuvuus käsitteenä on kuitenkin kriisissä sen väärinkäytön vuoksi. Luontaistuotteet eivät tule markkinoille lääkeviranomaisen ennakkovalvonnan kautta. Luontaistuotevalmisteiden vaikutukset ovat usein epäselviä ja tehdyt tutkimukset epätieteellisiä. Luontaistuotteissa lumevaikutus (plasebo) voi olla melko suuri. Ei ole olemassa tutkimustietoa jonka mukaan jokin vaihtoehtoinen hoitomuoto parantaisi esimerkiksi syövän. Ihmiset pitävät ajatuksesta että vaihtoehtoiset hoitomuodot ovat luonnonmukaisia tai myrkyttömiä. Toisaalta luontaistuotteiden sisältöä ei kontrolloida kovin tarkasti ja joistain luontaistuotteista on löydetty myrkkyjä ja jotkin luontaistuotteet voivat aiheuttaa maksavaurion.
Tiedevastaisuus lääkinnässä > Rokotusten vastustaminen

Rokotuksen vastustamista on esiintynyt jo menneinä vuosisatoina, mutta nykyaikana sen perustelut ovat muuttunut pääasiassa kahtalaisiksi. Toisaalta epäillään, että rokotusten taustalla on taloudellisen hyödyn etsiminen, toisaalta katsotaan, että rokotuksilla on enemmän tai vähemmän vakavia haittavaikutuksia. Usein taustalla voi olla maailmankuva.
Tiedevastaisuus politiikassa

Yhdysvaltain presidenttiä Donald Trumpia on luonnehdittu tiedevastaiseksi presidentiksi. Trump ei usko ilmaston lämpenemiseen ja kaudellaan hän irrotti Yhdysvallat Pariisin ilmastosopimuksesta ja päätti elvyttää kivihiilialan.
Puolassa vuoden 2015 vaalien jälkeen jossa konservatiivinen, katolisia arvoja korostava Laki ja oikeus -puolue voitti, Puolan hallinto kutsui kokoukseen rokotusten vastustajan. Lisäksi maan koeputkihedelmöityshoidot lopetettiin ja terveysministeriö aikoo kehittää vaihtoehtoisen luonnollisen hedelmällisyyshoidon joka on katolisen kirkon hyväksymä mutta jolla ei ole tieteellistä tukea.
Talouspolitiikassa yleinen ilmiö on ollut valumaefekti, joka ei perustu mihinkään koherenttiin talousteoriaan. Kansainvälinen valuuttarahasto on tutkimuksessaan osoittanut valumaefektin paikkansapitämättömäksi vuonna 2015. Siitä huolimatta presidentti Trump perusteli vuoden 2017 rikkaille suunnattuja veroleikkauksia valumaefektillä.
Tieteen kansantajuistaja Bill Nye on korostanut että maailmassa on paljon ongelmia jotka voi ratkaista vain tieteellä. Nye perustelee että maapallolla on 7,4 miljardia ihmistä ja pian maapallon väkiluku on yhdeksän tai kymmenen miljardia. Nyen mielestä tiedevastaiset poliitikot saattavat kaikki ihmiset vaaraan. Nye antaa esimerkiksi tartuntatauteihin liittyvät budjettileikkaukset ja sen että ihmiset eivät ymmärrä bakteereita ja kuinka vaarallisia ne voivat olla.
Aiheesta muualla

Tiede: Arkijärki hylkii tiedettä
Huffington Post: Are We in an Anti-scientific Revolution? Listen In and Find Out (englanniksi)
Malliorganismi

Banaanikärpänen (Drosophila melanogaster).
Seeprakala (Danio rerio).
Leivinhiiva (Saccharomyces cerevisiae).
Kolibakteeri (Escherichia coli).
Malliorganismit tai mallieliöt ovat lajeja, joita tutkijat käyttävät biologisessa tai lääketieteellisessä tutkimuksessa. Koska lajeja on tutkittu paljon, niistä on kertynyt paljon enemmän biologista ja fysiologista tietoa kuin muista lajeista yleensä. Eniten käytettyjä malliorganismeja ovat laboratoriohiiret.
Lajit

Yksinkertaisemmat lajit esimerkiksi leivinhiiva (Saccharomyces cerevisiae), kolibakteeri (Escherichia coli), sukkulamato (Caenorhabditis elegans) ja banaanikärpänen (Drosophila melanogaster) ovat tärkeitä tutkimuksessa koska niillä on lyhyt sukupolvikierto. Lisäksi käytetään ainakin lituruohoa (Arabidopsis thaliana), Afrikankynsisammakkoa (Xenopus laevis) ja seeprakalaa (Danio rerio). Nämä lajit ovat kehittyneet malliorganismeiksi monista eri syistä. Helpon kasvatettavuuden, suurien poikueiden vuoksi, nopea lisääntyvyyden, pienen koon, jne. Syy ei välttämättä ole juurikaan perustunut rationaaliseen ajatteluun eikä biologisiin tai lääketieteellisiin syihin.
Lajit > Hiiri

Vuonna 1921 sai alkunsa maailman eniten käytetty malliorganismi, kun yhdysvaltalainen Clarence Cook Little sai useita hiirisukupolvia kestäneen jalostustyön valmiiksi. Labo­ra­to­rio­hiiren ko­ko ge­nomi jul­kaistiin Naturessa 2002. Se mahdollistaa yksi­tyis­koh­tai­sesti gee­nin, sen valkuais­tuotteen ja sai­rauden tai muun omi­nai­suuden yh­teyksien tutkimisen. Hii­ren ja ih­misen ge­nomit vas­taavat toi­siaan yli 99-pro­sent­ti­sesti, sukku­la­madon genomi on 50-pro­sent­ti­sesti vastaava.
Lajit > Banaanikärpänen

Banaanikärpäsen ominaisuuksien periytymistä on tutkittu yli sata vuotta. Sen otti ensimmäisen kerran tieteellisen tutkimuksen kohteeksi 1900-luvun alussa alkionkehitystä tutkinut professori William Castle Harvardin yliopistosta. Tutkija Thomas Hunt Morgan Columbian yliopistosta kuitenkin aloitti geneettiset kokeet banaanikärpäsillä vuonna 1910 ja sai parikymmentä vuotta myöhemmin työstään lääketieteen ja fysiologian Nobelin. Niillä on tehty paljon tutkimusta laidasta laitaan ja ne ovat olleet mukana monen Nobelin palkinnon saamisessa.
Lajit > Leivinhiiva

Hiivoja on kautta historian hyödynnetty panimo- ja leipomoteollisuudessa, ja nykyään sitä käytetään myös rekombinanttiproteiinien valmistuksessa. Leivinhiiva (Saccharomyces cerevisiae) on laajasti käytetty biotieteellisen tutkimuksen malliorganismi. Se oli myös ensimmäinen aitotumainen eliö, jonka perimän emäsjärjestys saatiin selvitettyä ja sen sekvenssi julkaistiin 1996.
Lajit > Kolibakteeri

Nopeakasvuinen ja sitkeä kolibakteeri on geenitekniikassa käytetyin malliorganismi. Kolibakteeria on käytetty muun muassa solujen ikääntymisen tutkimiseen solutasolla ja solujen jakautumisessa syntyvien virheiden tutkimiseen.
Lajit > Sukkulamato

Se on maaperässä elävä sukkulamatolaji, joka tunnetaan keskeisenä kehitysbiologian ja genetiikan malliorganismina.
Lajit > Seeprakala

Seeprakala on särkikaloihin kuuluva mustavalkoraitainen kala, jota käytetään nykyään paljon malliorganismina. Sen avulla on tutkittu muun muassa syövän, diabeteksen ja aivojen rappeumasairauksien mekanismeja. Seeprakalan suosion taustalla on seeprakalan al­kion läpinäkyvyys ja nopeaan kehitys sekä monipuoliset geneettisen manipulaation mahdollisuudet.
Lajit > Lituruoho

Lituruohoa kasvatetaan laboratorioissa ympäri maailmaa ja sitä käytetään geneettisiin tutkimuksiin. Sen helppohoitoisuuden, nopeakasvuisuuden, pienen koon ja runsaan lisääntyvyyden takia lituruoho on ihanteellinen malliorganismi monien kasvikunnan perusilmiöiden selvittelemiseen. Se on ensimmäinen kasvi jonka perimä on saatu sekvensoitua, sillä on yksinkertainen perimä, vain viisi paria kromosomeja. Kasvun, kukkimisen tai siementen tuotannon geneettiset perusmekanismit ovat niin samankaltaisia kasvikunnassa, että lituruoholla tehtyä tutkimusta voidaan soveltaa myös viljeltyihin hyötykasveihin.
Lajit > Afrikankynsisammakko -sammakko

Luonnossa afrikankynsisammakkoja elää Angolassa, Itä- ja Etelä-Afrikassa. 1930-luvulla niitä käytettiin yksinkertaisena raskautestinä. Niitä käytetään nykyään malliorganismeina, koska ne ovat helppoja ylläpidettäviä ja tuottavat suhteellisen nopeasti jälkeläisiä ja niillä on merkittävä samankaltaisuus ihmisen genomin kanssa.